armvectores/hy_wikipedia_2023 huggingface dataset:
Այրա Կաալ

Այրա-Վիլհելմինա Կաալ (իսկական անունը՝ Այրա Հոուն, էստ․՝ Aira Kaal, հոկտեմբերի 25 (նոյեմբերի 7), 1911, Պյոիդե, Սաարեմաա, Էստոնիա - ապրիլի 7, 1988(1988-04-07), Տարտու, Էստոնական ԽՍՀ, ԽՍՀՄ), էստոնացի գրող, բանաստեղծուհի, լրագրող։ Էստոնական ԽՍՀ վաստակավոր գրող (1971)։


== Կենսագրություն ==
Ծնվել է գյուղացու ընտանիքում։ 1940 թ. ավարտել է Տարտուի համալսարանի փիլիսոփայության ֆակուլտետը։ Երկրորդ համաշխարհային պատերազմի տարիներին եղել է լրագրող։ 1945—1950 թթ. մարքսիզմ-լենինիզմ է դասավանդել Տարտուի համալսարանում։
1944 թվականից Էստոնիայի գրողների միության անդամ է։
1940 թվականից կոմունիստական կուսակցության անդամ է։ 1951 թվականին հեռացվել է կուսակցությունից, սակայն 1956 թ. վերականգնվել է կոմկուսի շարքերում։
1980 թվականին Այրա Կաալն այն 40 մտավորականների շարքում էր, ովքեր ստորագրեցին էստոներենի պահպանության համար գրված բաց նամակը։
Մահացել է 1988 թվականին Տարտուում։


== Ստեղծագործությունը ==
Այրա Կաալը հեղինակ է մի շարք էսսեների, ճանապարհորդական նոթերի, վեպերի, պիեսների, բանաստեղծությունների ժողովածուների, ինչպես նաև հայրենի բնակավայրի՝ Սաարրեմաա կղզու մասին քնարական-հրապարակախոսական էսքիզների։
Ակտիվ ստեղծագործել սկսել է Երկրորդ համաշխարհային պատերազմի տարիներին։ Նրա բանաստեղծությունների առաջին ժողովածուն լույս է տեսել 1945 թվականին։
Այրա Կաալի բանաստեղծություններում արտացոլում են գտել պատերազմի դժվարությունները, հետպատերազմյան տարիների աշխատանքն ու պայքարը հանուն խաղաղության։ Նրա բանաստեղծություններն աչքի են ընկնում քաղաքական երանգներով, փիլիսոփայական բովանդակությամբ։


== Ստեղծագործություններ ==
Բանաստեղծությունների ժողովածուներ.
«Չեմ տա զենքը» («Ma ei anna relva käest», 1945),
«Հաղթանակի հրթիռ» («Võidurakett», 1948),
«Ազատ հայրենիք» («Vaba kodumaa», 1950),
«Ծովային քամիներ» («Meretuuled», 1958),
«Ընտիր բանաստեղծություններ» (1961)
"Üks tigu ilma majat"a (1968)
«Pihlakad mere ääres» (1971)
«Hetked merega» (1976)
«Saaks kord seda imet veel vaadata» (1981)


== Էսսե ==
«Մարդն ու կնոջ հոգեբանությունը» («Mehe ja naise psühholoogiast», 1936)


== Հումորային վեպ ==
«Մայրիկն ու ես» («Mamma ja mina», 1939, ""Reet Ueilu"" կեղծանունով)


== Ճանապարհորդական նոթեր ==
«Հնդկաստան» («Muljeid ja mõtteid India sõidult», 1958)
«Չինաստան» («Pilk tänapäeva Hiinasse», 1961)
«Հայաստան» («Esimest korda Armeenias», 1964)


== Արձակ ստեղծագործություններ ==
«Teelahkmel» (1956)
«Kodunurga laastud» (երեք հատորով, 1966, 1970, 1978)
«Seitse tõtt ja seitse valet» (1986) և այլն։


== Ծանոթագրություններ ==


== Արտաքին հղումներ ==
Այրա Կաալ
Լեիմանի

Լեիմանի (էստ․՝ Leimani), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կորոստկի

Կորոստկի (ուկրաիներեն՝ Коростки), գյուղ Ուկրաինայի Ժիտոմիրի մարզի Լյուբարսկի շրջանում։
2001 թվականի տվյալներով Կորոստկի գյուղում բնակվում էր 657 մարդ։ Բնակավայրը զբաղեցնում է 22383 կմ² տարածք։ Բնակչության խտությունը կազմում էր 29,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիկելոկ

Լիկելոկ, գյուղ Արևմտյան Հայաստանում, Բալուի գավառակում։ Գտնվում էր Բալու քաղաքից 8 կմ հարավ-արևելք։
Տարածվում էր անտառապատ լեռնալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալագոա (Մինաս Ժերայս)

Ալագոա (պորտ.՝ Alagoa), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս պետության հարավարևմտյան մասում։ Բնակչությունը կազմում է 2833 մարդ՝ 2006 թվականի տվյալներով։ Գրավում է 161,555 կմ2 տարածք։ Բնակչության խտությունը կազմում է՝ 17,5 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 28-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 8.530.174,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.027,03 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,726 (տվյալները ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Ալագոա, պատկերներ
Դեա Ռոմա

Դեա Ռոմա, Հռոմի հովանավոր աստվածուհին։ Կայսրության շրջանում Դեա Ռոմայի պաշտամունքը միաձուլվում է կայսեր պաշտամունքին։ Դեա Ռոման հաճախ նույնացվել է Ֆորտունայի և Վիկտորիայի հետ։
Թխման կաղապար

Թխման կաղապար, հացի, հացաբուլկեղենի, հրուշակեղենի (կարկանդակների, տորթերի և թխվածքաբլիթների) և այլ ուտեստների պատրաստման համար կիրառվող խոհանոցային կահկարասու առարկա՝ միկրոալիքային վառարանի, հացթխման վառարանի կամ հրուշակարանի վառարանի օգտագործմամբ։ Թխման առաջին կաղապարները կերամիկայից էին։ Այժմ առավել տարածված են էմալապատ կամ ցինկապատ մետաղից պատրաստված թխման կաղապարները՝ հաճախ հրակայուն ծածկույթով։ Բացի այդ, արտադրվում են նաև թխման թափանցիկ կաղապարներ, որոնք պատրաստվում են բորոսիլիկատե ապակուց։ Վերջին շրջանում ավելի հաճախ են հանդիպում թխման սիլիկոնե կաղապարները, որոնք, ի տարբերություն մետաղյա կաղապարների, ճկուն են, ինչն ավելի հարամրավետ է պատրաստի թխուկը հանելու համար։
Թխման կաղապարը հեղուկ խմորն (կաթնահունց կամ բիսկվիթային) ու յուղալի միջուկները պաշտպանում է արտահոսքից, մինչ դրանցում պարունակվող սպիտակուցը վառարանի բարձր ջերմաստիճանից մակարդվի և թանձրացնի զանգվածը։ Այդ իսկ պատճառով դրոժային խմորից պատրաստված հացաբուլկեղենի համար թխման կաղապարներ հազվադեպ են օգտագործվում։ Առանց հրակայուն ծածկույթի կաղապարներն անհրաժեշտ է յուղապատել, որպեսզի պատրաստի թխուկը չկպչի կաղապարին։ Յուղապատված կաղապարների մեջ երբեմն նաև ալյուր կամ մանրացված պաքսիմատ են ցանում։
Կեքսերի, պանետոնեի, կուլիչների թխման խոր կաղապարները փոխառնված են կաթսաներից և չուգունե անոթներից, ավելի ուշ կենտրոնում առաջացած անցքը ծառայում էր ջերմաստիճանի հավասարաչափ բաշխման համար։ Ուղղանկյունաձև կաղապարներն ունեն գրեթե հավասար բարձրություն և լայնություն և սովորաբար օգտագործվում են կաթնահունց խմորի, մսակարկանդակի և հացի թխման համար։ Տափակ, քանդովի կաղապարները սովորաբար շրջանաձև են և կազմված 2 մասից՝ կարգավորվող լայնությամբ կողմնային պատից և հիմքից, և օգտագործվում է տորթերի թխման համար։ Բացի մեծերից, կան նաև թխման մանր կաղապարներ (օրինակ՝ մաֆինների)՝ տապակի ձևով, և կաղապարներ՝ Սուրբծննդյան կամ զատկային թխվածքաբլիթների։ Երկար, ուղղանկյունաձև, բաժականման բոքոն հացի, ինչպես և հենց բոքոնի թխման կաղապարներն ստացել են «պուլման հաց» անունը՝ երկաթուղու պուլման վագոնի համանմանությամբ։


== Պատկերասրահ ==

		
		


== Ծանոթագրություններ ==


== Տես նաև ==
Տապակ
Տորթ
Փուռ


== Գրականություն ==
Формы для печенья и выпечки // Краткая энциклопедия домашнего хозяйства / под ред. А. И. Ревина. — М.: Советская энциклопедия, 1960. — Т. 2. — С. 659. — 770 с.
Похлёбкин, Вильям Васильевич Формы // Кулинарный словарь / Н. Петухова. — Москва: «Э», 2015. — С. 376. — 456 с. — 4000 экз. — ISBN 978-5-699-75127-3
Наталья Шинкарёва, Надежда Бондаренко Формы для выпечки // Кулинарная энциклопедия / Ольга Ивенская. — Litres, 2017. — Т. 38.
Կամպինաս

Կամպինաս, (պորտ.՝ Campinas), քաղաք և մունիցիպալիտետ Բրազիլիայում, ընդգրկված է Սան Պաուլու նահանգի մեջ։ Կամպինաս մեզոշրջանի բաղկացուցիչ մասն է։ Գտնվում է Կամպինաս խոշոր քաղաքային ագլոմերացիայի կազմում։ Մտնում է տնտեսա-վիճակագրական Կամպինաս միկրոշրջանի մեջ։ Բնակչությունը՝ ▲1 213 792 մարդ (հուլիսի 1, 2020)։ Զբաղեցնում է 795,667 կմ² տարածք։ Բնակչության խտությունը 1306,2 մարդ/կմ² է։
Քաղաքի տոնը հուլիսի 14-ին է։


== Պատմություն ==
Քաղաքը հիմնադրվել է 1774 թվականին։


== Վիճակագրություն ==
Համախառն ներքին արդյունքը 2005 թվականին կազմել է 20 620 765 630,00 ռեալ (տվյալները՝ Բրազիլացի աշխարհագրության և վիճակագրության ինստիտուտի)։
Համախառն ներքին արդյունքը բնակչության մեկ շնչի հաշվով 2005 թվականին կազմել է 19 719,47 ռեալ (տվյալները՝ Բրազիլիայի աշխարհագրության վիճակագրության ինստիտուտի)։
Մարդկային ներուժի զարգացման ինդեքսը 2000 թվականին կազմել է 0,852 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման լեռնային արևադարձային է։ Ըստ Կյոպպենի կլիմաների դասակարգման կլիման պատկանում է Cwa կատեգորիային։


== Տրանսպորտ ==
Քաղաքի կենտրոնից 20 կմ հեռավորության վրա գտնվում է Վիրակոպուս միջազգային օդանավակայանը։

Քաղաքի կենտրոնից 8 կմ հեռավորության վրա գտնվում է Կամպու դուս Ամարայիս օդանավակայանը։


== Քույր քաղաքներ ==
Կամպինասը համարվում է հետևյալ քաղաքների քույր քաղաքը․


== Պատկերասրահ ==


== Ծանոթագրություններ ==
Պետրոպավլովսկի գյուղական խորհուրդ (Կուպյանսկի շրջան)

Անվան այլ կիրառումների համար տե՛ս՝ Պետրոպավլովսկի գյուղական խորհուրդ (այլ կիրառումներ)Պետրոպավլովսկի գյուղական խորհուրդ  (ուկրաիներեն՝ Петропавлівська сільська рада), Ուկրաինայի Խարկովի մարզի Կուպյանսկի շրջանում։
2001 թվականի տվյալներով Պետրոպավլովսկի գյուղական խորհրդում բնակվում էր 3579 մարդ։ Բնակավայրը զբաղեցնում է 133.74 կմ² տարածք։ Բնակչության խտությունը կազմում էր 26.76 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աշրի (Էնայի գավառ)

Աշրի (ֆր.՝ Achery), համայնք Ֆրանսիայի Պիկարդիա մարզի Էնա գավառում։ Մտնում է Տերնիե կանտոնաի կազմի մեջ։ Հանդիսանում է Լան շրջանի կոմունա։
Համայնքի INSEE կոդ՝ 02002։


== Բնակչություն ==
Համայնքի բնակչությունը 2010 թվականին կազմում էր 587 մարդ։


== Տնտեսություն ==
2010 թվականի տվյալներով աշխատունակ տարիքի 349 մարդկանցից (15-64 տարեկան) 247-ը տնտեսապես ակտիվ էին, 102-ը՝ ոչ ակտիվ (ակտիվության ցուցանիշը՝ 70,8 %, 1999 թվականին եղել է 66,4 %)։ 247 աշխատունակ բնակիչներից 218-ը աշխատում էին (124 տղամարդ և 94 կին), անաշխատանք էին 29-ը (12 տղամարդ և 17 կին)։
102 անգործունակ մարդկանցից 27-ը աշակերտներ կամ ուսանողներ էին, 42-ը՝ թոշակառու, 33-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Աշրի (ֆր.)
Ինտրոցո

Ինտրոցո  (իտալերեն՝ Introzzo), կոմունա Իտալիայում։ Գտնվում է Լոմբարդիա մարզի Լեքո գավառում։
Բնակչությունը կազմում է 137 մարդ, խտությունը կազմում է 46 մարդ/կմ²։ Տարածքը կազմում է 3 կմ²։ Փոստային ինդեքս 23824։ Հեռախոսային կոդ՝ (+39) 0341։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0341 875040
Պաշտոնական կայք՝ http://www.comune.introzzo.lc.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ադելաիդա

Ադելաիդա (անգլերեն՝ Adelaide), քաղաք Ավստրալիայում։ Հարավային Ավստրալիա նահանգի վարչական կենտրոնը։  Նավահանգիստ Սեյնթ Վինսենթ ծոցի ափին։ Հիմնադրվել է 1836 թվականին՝ Անգլիայի թագավոր Ուիլյամ IV-ի օրոք և կոչվել նրա կնոջ անունով։
2011 թվականի տվյալներով բնակչության թվաքանակը եղել է 1 225 265: Այդ ցուցանիշով Ադելաիդան Ավստրալիայում զբաղեցնում է հինգերորդ տեղը։


== Աղբյուրներ ==
Սուլիգովկա

Սուլիգովկա (ուկրաիներեն՝ Сулигівка), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Սուլիգովկա գյուղում բնակվում էր 209 մարդ։ Բնակավայրը զբաղեցնում է 0,906 կմ² տարածք։ Բնակչության խտությունը կազմում էր 230,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իդրամ

Իդրամը (անգլերեն՝ Idram) հայաստանյան կանխավճարային ինտերնետ վճարային համակարգ է, որը հնարավորություն է տալիս ինտերնետ միջավայրում կատարել վճարումներ Հայկական դրամին համարժեք միավորներով և նմանատիպ համաշխարհային համակարգերի օրինակով Հայաստանում հանդիսանում է էլեկտրոնային կոմերցիայի կայացման գործիքներից մեկը։ Հնարավորություն է տալիս ինտերնետ վճարումներ ընդունել և կատարել ծառայությունների և ապրանքների դիմաց (այդ թվում՝ կոմունալ վճարումներ, վարկերի մարումներ, հարկերի և տուրքերի մարումներ, փին կոդերի գնում, խաղադրույքներ, առևտուր առցանց խանութներից և այլն), և իրականացնում է դրամական փոխանցումներ։
«Իդրամ» էլեկտրոնային միավորը փոխարկելի միավոր է։
Վճարային համակարգի գլխավոր գրասենյակը տեղակայված է Երևանում։


== Անվանում ==
«Իդրամ» անվանումն առաջացել է «ինտերնետ» և «դրամ» բառերի միացումից։


== Պատմություն ==
 «Իդրամ» վճարային համակարգը Հայաստանում գործում է 2004 թվականից՝ հարմարավետ վճարումների հնարավորություններ տալով օնլայն և օֆլայն հարթակներում։
Համակարգի օպերատորն է «Իդրամ» ՍՊԸ-ն (պետական գրանցման վկայական), որը ՀՀ կենտրոնական բանկի կողմից լիցենզավորվել է 2009 թվականի դեկտեմբերի 29-ին («Դրամական փոխանցումների լիցենզիա N 13»):
«Իդրամ» ընկերությունը 2012 թ. Կենտրոնական բանկի կողմից ստացել է էլեկտրոնային փող թողարկելու թույլտվություն՝ դառնալով առաջինը Հայաստանում։
ԿԲ խորհրդի 2016 թ. մարտի 31-ի որոշմամբ՝ «Իդրամ» ՍՊԸ-ն ստացել է վճարային գործիքների և վճարահաշվարկային փաստաթղթերի պրոցեսինգ և քլիրինգ իրականացնող կազմակերպության լիցենզիա։
Առաջնորդվելով իր նպատակներով 2012 թ.-ին «Իդրամ» ընկերությունը հանրությանը ներկայացրեց առաջին հայկական բջջային դրամապանակը, որը հաճախորդների շրջանում մեծ հետաքրքրություն ստեղծեց՝ շատերի համար դառնալով վճարման հարմարավետ գործիք։
Բջջային հավելվածը անվճար հասանելի է iOS և Android հարթակներում։


== Համակարգի աշխատանքային սկզբունքները ==
«Իդրամ» վճարային համակարգի գործունեության առաջնային նպատակներն են՝

տարածել և խրախուսել էլեկտրոնային փողի լայն կիրառումը՝ նպաստելով էլեկտրոնային առևտրի զարգացմանը Հայաստանում,
հնարավորություն ընձեռել հաճախորդներին առցանց ռեժիմով կատարել բազմատեսակ վճարումներ՝ ստեղծելով հարմարավետ և լայն կիրառություն ունեցող վճարման գործիք
կատարելագործել դրամական փոխանցումների հնարավորությունները՝ կրճատելով տարածությունը և ժամանակը՝ մասնավորապես միջազգային դրամական փոխանցումների իրականացման համար։


== Աղբյուրներ ==


== Արտաքին հղումներ ==
www.idram.am Իդրամ. պաշտոնական կայք
Գաել Անդոնյան

Գաել Անդոնյան (ֆր.՝ Gaël Andonian, փետրվարի 7, 1995(1995-02-07), Մարսել), հայ ֆուտբոլիստ, Մարսելի Օլիմպիկի և Հայաստանի ազգային հավաքականի պաշտպան։


== Կենսագրություն ==
Գաելը ծնվել է Ֆրանսիայի ծովափնյա, հարավային քաղաքներից մեկում՝ Մարսելում։ Գաելի հայրը՝ Լևոն Անդոնյանը, քաղաքի հայտնի ռիելտորն է։ Մայրը բնիկ բելգիացի է։ Գաելը միշտ երազել է խաղալ Մարսելի Օլիմպիկում, և նրա երազանքը սկսեց իրականանալ, երբ նրան 9 տարեկանում հրավիրեցին Մարսելի Օլիմպիկի ակադեմիա։


== Կարիերա ==
Ֆրանսիայի առաջնությունում Անդոնյանի դեբյուտը իրականացավ 2014 թվականի նոյեմբերի 2-ին «Լանսի» դեմ հանդիպման ժամանակ, որն ավարտվեց Օլիմպիկի հաղթանակով՝ 2-1։
2015 թվականի փետրվարի 26-ին Հայաստանի ֆուտբոլի ֆեդերացիայի նախագահ Ռուբեն Հայրապետյանը հայտարարեց, որ Անդոնյանը 2015 թվականի մարտի 21-ին կմեկնի Երևան, որպեսզի ստանա քաղաքացիություն և պաշտոնապես կհրավիրվի Հայաստանի հավաքական։


== Ծանոթագրություններ ==
Handwritten (ալբոմ, Շոն Մենդես)

Handwritten, կանադացի երգիչ Շոն Մենդեսի առաջին ստուդիական ալբոմը՝ թողարկված 2015 թվականի ապրիլի 14-ին Island Records լեյբլով։ Թողարկվելուց հետո երգը հայտնվել է ամերիկյան Billboard 200 հիթ-շքերթի առաջին հորիզոնականում՝ առաջին շաբաթվա ընթացքում վաճառվելով ավելի քանի 119,000 օրինակով։


== Սինգլեր ==
"Life Of The Party", երգը թողարկվել է, երգչի առաջին ալբոմի՝ Shawn Mendes EP, առաջին սինգլ, 2014 թվականի հունիսի 24-ին։ Երգն ընդգրկվել է նաև Handwritten ալբոմի մեջ։ 
"Something Big", թողարկվել է, որպես ալբոմի երկրորդ երգ, 2014 թվականի նոյեմբերի 7-ին։ Տեսահոլովակի պաշտոնական թողարկումը տեղի է ունեցել 2014 թվականի նոյեմբերի 11-ին, ԱՄՆ-ում, և այն դարձավ Մենդեսի առաջին պաշտոնական տեսահոլովակը։
"Stitches", թողարկվել է, որպես երրորդ երգ, 2015 թվականի մայիսի 5-ին։ 2015 թվականի հունիսի 13-ին Billboard Hot 100 չարթում երգը զբաղեցնում էր 89-րդ տեղը, և այն դարձավ Մենդեսի կարիերայի առաջին երգը, որը մտավ թոփ-10-յակ։
"I Know What You Did Last Summer", թողարկվել է, որպես ալբոմի վերամշակված ձև, 2015 թվականի նոյեմբերի 18-ին։


=== Այլ երգեր ===
Նախքան ալբոմի թողարկումը, Մենդեսը iTunes-ում թողարել է 5 այլ երգեր։ Աձաջին երգը՝ "A Little Too Much", թողարկված փոտրվարի 2-ին, հենց այս օրը նա սկսել է ալբոմիր նախապատրաստական աշխատանքները։ Երաժշտական տեսահոլովակը թողարկվել է փետրվարի 11-ին երգչի պաշտոնական Vevo էջում։ Մենդեսը Ինստագրամի միջոցով հայտարարեց իր երկրորդ՝ "Never Be Alone" երգի մասին, և այն թողարկվեց փետրվարի 16-ին։ Երջի պաշտոնական տեսահոլովակը թողարկվեց փետրվարի 25-ին։ Մարտի 16-ին երգիչը թողարկեց "Stitches" երգը, իսկ պաշտոնական տեսահոլովակը թողարկվեց մարտի 18-ին։


== Մասնակիցներ ==
Blossom Berkofsky - լուսանկարող
Ziggy Chareton - A&R
Chris Gehringer - mastering
Teddy Geiger - կոմպոզիտոր
Scott Harris - կոմպոզիտոր
Jessica Kelly - ձևավորում
Daniel Kyriakides - կոմպոզիտոր
David Massey - A&R
Shawn Mendes - կոմպոզիտոր, վոկալ
Daniel Parker - կոմպոզիտոր
Andy Proctor - արտադրող
Gabrielle Rosen - A&R


== Երգացանկ ==


== Չարթեր և հավաստագրեր ==


=== Charts ===
|style="width:50%; "|


== Թողարկման պատմություն ==


== Ծանոթագրություններ ==
Ալեքսանդր Աստաշյոնոկ

Ալեքսանդր Աստաշյոնոկ, (ռուս.՝ Алекса́ндр Серге́евич Асташёнок, նոյեմբերի 8, 1981(1981-11-08), Օրենբուրգ, ՌԽՖՍՀ, ԽՍՀՄ), ռուս երաժիշտ և դերասան։ Ռուսական «Կորնի» երաժշտական խմբի նախկին անդամներից։ Աստղերի ֆաբրիկա մրցույթի առաջին եթերաջրջանի հաղթող։


== Կենսագրություն ==
Ալեքսանդր Աստաշյոնոկը ծնվել է 1981 թվականի նոյեմբերի 8-ին Ռուսաստանի Դաշնության Օրենբուրգ քաղաքում։ Փոքր ժամանակ հաճախել է վոկալի դասերի, նվագել կիթառ։ Ալեքսանդրն ավարտել է Օրենբուրգի պոլիտեխնիկական համալսարանը, ստանալով տնտեսագետի որակավորում։


== Ծանոթագրություններ ==


== Արտաքին հղումներ ==
Ալեքսանդր Աստաշյոնոկի պաշտոնական կայք
Աուերա

Աուերա  (պորտ.՝ Áurea), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 3 715 մարդ, ըստ 2006 թվականի տվյալների։ Տարածքը կազմում է 158,291 կմ2։ Բնակչության խտությունը՝ 23,5 մարդ/կմ²։


== Վիճակագրություն ==
Համախառն ներքին արտադրանքը կազմել է 46 576 771,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 12 260,27 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,742։


== Պատմություն ==
Քաղաքը հիմնադրվել է 1987 թվականի նոյեմբերի 24-ին։
Տապակած կարտոֆիլ

Տապակած կարտոֆիլ, ուտեստը պատրաստելու ժամանակ կարտոֆիլը բաժանում են շերտերի՝ շրջանաձև կամ ձողերի տեսքով և տապակում ոչ մեծ քանակության ձեթի մեջ։ Ընթացքում կարտոֆիլը ներծծում է ձեթը և հնարավոր է կրկին ավելացման կարիք լինի, այնուհետև ավելացվում է կտրատված սոխ։
Կարտոֆիլի հետ կարելի է տապակել նաև միս, որի դեպքում կախված մսի յուղայնությունից կարելի է ձեթ քիչ օգտագործել։ Տապակած կարտոֆիլը շատ հայտնի և տարածված ուտեստ է։ Այս ուտեստի հետ կարելի է օգտագործել տարբեր տեսակի համեմունքներ, սոուսներ և կետչուպներ։


== Տես նաև ==
Ֆրի (ուտեստ)
Գրիսելդա Ալվարես

Գրիսելդա Ալվարես (իսպ.՝ Griselda Álvarez, ապրիլի 5, 1913(1913-04-05), Գվադալախարա, Մեքսիկայի Միացյալ Նահանգներ - մարտի 26, 2009(2009-03-26), Մեխիկո, Մեքսիկայի Միացյալ Նահանգներ), մեքսիկացի ուսուցիչ, գրող, քաղաքական գործիչ, առաջին մեքսիկացի կինը, ով  ընտրվել է նահանգապետի պաշտոնում։ Կոլիմա նահանգը ղեկավարել է 1979-1985 թվականներին։


== Կենսագրություն ==
Գրիսելդա Ալվարեսը ծնվել է Խալիսկո նահանգի Գվադալախարա քաղաքում, որտեղ նրա ընտանիքը հաստատվել էր Կոլիմա հրաբուխի կատաղի ժայթքումից հետո։ Ժայթքումն սկսվել էր 1913 թվականի հունվարի 20-ին և շարունակվել չորս օր։ Գրիսելդան ծնվել է Միգել Ալվարես Գարսիայի և Մարիա Դոլորես Դվադալուպե Էուժենիա Պոնցե դե Լեոնի ընտանիքում, որը Կոլիմայի նշանավոր ընտանիքներից էր։ Հայրը եղել է մեքսիկական բանակի զինվոր, այնուհետև 1919-1923 թվականներին ղեկավարել է Կոլիմա նահանգը։ Գրիսելդայի պապը՝ գեներալ Մանուել Ալվարեսը, եղել է Սահմանադրական կոնգրեսի պատվիրակ և 1826 թվականին Կոլիմայում եղել է բարձրաստիճան անձ։ 1857 թվականին, երբ Կոլիման դարձել է նահանգ, Մանուել Ալվարեսը եղել է առաջին նահանգապետը։  
Գրիսելդան սովորել է Մեքսիկայի ազգային ինքնավար համալսարանի փիլիսոփայության և գրականության ֆակուլտետում։ Աշխատանքային գործունեությունն սկսել է որպես բանաստեղծ և գրող։
Ստեղծագործելուն զուգահեռ աշխատել է որպես ուսուցիչ, այնուհետև ներգարվվել է հանրային ծառայության մեջ։ Չհրաժարվելով ուսուցչի աշխատանքից՝ հասարակական ոլորտում պաշտոն է զբաղեցրել կրթության վարչությունում, եղել է կամավորական ծառայությունների դաշնային սոցիալական ապահովության ինստիտուտի տնօրեն,
1976-1979 թվականներին՝ Խալիսկո նահանգի սենատոր, 1979-1985 թվականներին՝ Կոլիմայի նահագապետ։ Որպես նահանգապետ նրա նպատակն է եղել «educar para progresar» (Կրթել հանուն առաջընթացի)։ Հանուն առաջընթացի աշխատելուն զուգընթաց, նա հիմնադրել է տարբեր կազմակերպություններ, ինչպիսիք են՝ «Ուշադրություն կանանց կենտրոնը», Մեքսիկացի կանանց դաշինքը, Սոցիալական բարեկեցության մեքսիակական ընկերակցությունը։ Նա նաև ծառայել է իր քաղաքական կուսակցությանը՝ Ինստիտուցիոնալ հեղափոխական կուսակցությանը, 1978 թվականից եղել է ազգային գաղափարախոսության հանձնախմբի անդամ, 1994 թվականից Ազգային գործադիր կոմիտեի պատվո և արդարադատության ազգային հանձնաժողովի կոմիտեի անդամ, ինչպես նաև բազմաթիվ այլ կոմիտեների և խորհրդակցական խմբերի անդամ։


== Երկեր ==
Cementerio de Pájaros 1956
Dos cantos 1959
Desierta compañía 1961
Letanía erótica para la paz 1963
La sombra niña 1965
Anatomía superficial 1967
Estación sin nombre 1972


== Գրականություն ==
Diccionario Porrúa de historia, biografía y geografía de México, 4v. México, Porrúa, 1995, t. 1.
Enciclopedia de México en CD ROM, Dataconsult, 1999, Disco 1.
Musacchio, Humberto, Diccionario enciclopédico de México, 4v. Colombia, Andrés León ed,, 1990, t. 1.


== Ծանոթագրություններ ==
Լե Մարտի

Լե Մարտի (ֆր.՝ Les Martys), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 274 մարդ, բնակչության խտությունը` 14.29 մարդ/կմ²։ Բնակավայրը զբաղեցնում է 19.18 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մոնպելիե քաղաքից` 130 կմ արևմուտք, Կարկասոն քաղաքից` 23 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 166 աշխատունակ (15-64 տարեկան)  բնակիչ, որոնցից ակտիվ էին 107-ը, իսկ ոչ ակտիվները` 59։ Ակտիվության ցուցանիշը կազմում է 64,5 %։ 107 աշխատունակ մարդկանցից աշխատել է 85 անձ (45 տղամարդ և 40 կին)։ Գործազուրկ են եղել 22 անձ (13 տղամարդ և 9 կին)։ 59 անաշխատունակներից 14-ը եղել են աշակերտներ կամ ուսանողներ, 25-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
20-րդ հարավային զուգահեռական

20-րդ հարավային զուգահեռականը հասարակածից 20° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 104 647 մ երկարություն։
Հասարակածից հեռավորությունը կազմում է 2212 կմ։
Երկարության 76%-ն անցնում է ջրային տարածքներով։


== Զուգահեռականով հատվող տարածքները ==
Գրինվիչի միջօրեականից սկսած դեպի արևելք`


== Տես նաև` ==
21-րդ հարավային զուգահեռական
19-րդ հարավային զուգահեռական


== Ծանոթագրություններ ==
Բիտիցկի գյուղական խորհուրդ (Սումսկի շրջան)

Բիտիցկի գյուղական խորհուրդ  (ուկրաիներեն՝ Битицька сільська рада), Ուկրաինայի Սումիի մարզի Սումսկի շրջանում։
2001 թվականի տվյալներով Բիտիցկի գյուղական խորհրդում բնակվում էր 1023 մարդ։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մարգարիտա Տուտուլանի

Մարգարիտա Տուտուլանի (1925, Բերատ, Ալբանիա - հուլիսի 6, 1943(1943-07-06), Գոզե, Ալբանիա), հակաֆաշիստ, Երկրորդ համաշխարահային պատերազմի ժամանակ Ալբանիայի հերոս։ Նրա դաժան մահը շատերին է ոգեշնչել միանալու ֆաշիզմի դեմ Ալբանիայի դիմադրության պայքարին։


== Կենսագրություն ==
Մարգարիտա Տուտուլանին ծնվել է 1925 թվականին Բերատում։ Նրա պապիկը եղել է 1912 թվականին Ալբանիայի անկախության հռչակագիրը երգողներից մեկը, իսկ հայրը եղել է Ալբանիայի խորհրդարանի անդամ։ Տուտուլանին Տիրանայում սովորել է Մայր թագուհու անվան մանկավարժական ինստիտուտում։
Երբ 1939 թվականի ապրիլին Իտալիան ներխուժեց Ալբանիա, Տուտուլանին տեղափոխվեց Բերատ, որտեղ իր ընտանիքի հետ միասին իրենց բողոքն արտահայտեցին երկրում իտալական գերակայության դեմ։ 1942 թվականին Տուտուլանին միացավ Կոմունիստական կուսակցությանը։ 1942 թվականի նոյեմբերի 28-ին նա Բերատում կազմակերպում էր բողոքի հակաֆաշիստական ցույցեր՝ ներգրավելով հազարավոր մարդկանց։ Նոյեմբերից հետո նա ֆաշիստական կառավարության կողմից հետախուզման մեջ էր գտնվում։
1943 թվականի հուլիսի 4-ին Մարգարիտա Տուտուլանին եղբոր՝ Քրիստաք Տուտուլանիի հետ Բերատում ձերբակալվում է։ Ձերբակալումից հետո նրանք բանտում խոշտանգումների են ենթարկվում, այնուհետև նրանց տեղափոխում են բանտից և 1943 թվականի հուլիսի 6-ին Գոզեի մոտ գնդակահարում։
Տուտուլանիների մահը ցնցել էր Բերատ քաղաքը։ Մարգարիտա Տուտուլանիի «աղավաղված մարմնի լուսանկարը» պտտեցնում էին ամբողջ քաղաքում, և նրա մահը ոգեշնչեց մարդկանց միանալու ֆաշիստական կառավարության դեմ դիմադրությանը։


== Հիշատակ ==
Տուտուլանիի արձանը տեղադրված է Ալբանիայի ազգային նահատակաց գերեզմանատանը։ Տուտուլանին գրել է բանաստեղծություններ, հուշեր, էսսեներ, որոնք գտնվում են Տուտուլանի ընտանիքի արխիվում։ Լեզվաբան Բերատացի Վեքսի Բուհարաջան Տուտուլանիի մահից 10 օր հետո նրա պատվին գրել է «Մարգարիտա» բանաստեղծությունը։


== Ծանոթագրություններ ==
Սեն Կլեման (Ալյեի գավառ)

Սեն Կլեման (ֆր.՝ Saint-Clément), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մայե դե Մոնտան կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03224։


== Բնակչություն ==
Համայնքի բնակչությունը 2008 թվականին կազմում էր 355 մարդ։


== Տնտեսություն ==
2007 թվականի տվյալներով 211 աշխատունակ տարիքի մարդկանցից (15-64 տարեկան) 140-ը տնտեսապես ակտիվ էին, 71-ը անգործունակ (ակտիվության ցուցանիշը 66,4 %, 1999 թվականին եղել է՝ 61,7 %)։ 140 աշխատունակ բնակիչներից 121-ը աշխատում էին (63 տղամարդ և 58 կին), անաշխատանք էին 19-ը (9 տղամարդ և 10 կին)։ 71 անգործունակ մարդկանցից 10-ը աշակերտներ կամ ուսանողներ են, 35-ը թոշակառու, 26-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Կլեման» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-23 
«Սեն Կլեման» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Տիխուանայի կարտել

Տիխուանայի կարտել (իսպ.՝ Cártel de Tijuana), թմրակարտել և Մեքսիկայի առաջատար քրեական բանդայի առաջատարներից մեկը։ Այս կարտելը գործում է հիմնականում երկրի հյուսիսարևմտյան մասում (Ստորին Կալիֆոռնիա) և համարվում է Մեքսիկայից Ամերիկայի Միացյալ Նահանգներ կոկաին տեղափոխող խոշորագույն կարտելներից մեկը։
Կարտելը ներկայումս ունի հիմնականում 1000 անդամներ, որոնք ապրում են Մեքսիկայում և Ամերիկայի Միացյալ Նահանգներում։ Կարտելի հիմնադիրն է Միգել Անխել Ֆելիքս Գալյարդոն, ով նաև համարվում է Սինալոա կարտելի պարագլուխներից մեկը։
Տիխուանայի կարտելը 1990-ականներին և 2000-ի սկզբին դարձել է Մեքսիկայում ամենահզոր խմբավորումներից մեկը։ Իր հզորության գագաթնակետի ժամանակ կարտելը ներթափանցել էր Մեքսիկայի իրավապահ մարմիններ ու դատական համակարգ։
Այն վերահսկել է թմրանյութերի փոխադրումը։ Կարտելը վատ համբավ է ունեցել բռնությունների կիրառման հետևանքով։


== Ծանոթագրություններ ==
Սվինորոյկա

Սվինորոյկա (ռուս.՝ Свиноройка), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաքսու Թալա

Բաքսու Թալա, ձմեռանոց Հայաստանի Ալավերդու (Թումանյանի) շրջանում։ 1926 թվականին ուներ 8 հայ բնակիչ։ Հետագայում լքվել է։


== Ծանոթագրություններ ==
Ռեքվիեմ

Ռեքվիեմ (լատ.՝ «Requiem aeternam dona eis, Domine»՝ «Հավերժ հանգիստ տուր նրանց, Տեր» տեքստի առաջին բառերից), սգո հոգեհանգստի մեսսա։ Կաթոլիկական հանդիսավոր մեսսայից տարբերվում է որոշ մասերի՝ «Gloria», «Credo» բացակայությամբ, որոնց փոխարեն մտցված են սկզբում «Requiem», ապա՝ «Dies irae» («Ցասման օրը»), «Tuba mirum» («Հրաշագործ եղջյուրը»), «Lacrimosa» («Արտասվագին») և այլն։
1570 թվականին հռոմեական եկեղեցին խստորեն կանոնակարգեց ռեքվիեմի կազմը։ Ռեքվիեմներ գրել են Յո. Օկեգեմը (XV դ), Օրլանդո դի Լասսոն, Ջովաննի Պալեստրինան (XVI դ), Ֆրանչեսկո Քավալլին, Անտոնիո Լոտտին, Ֆրանչեսկո Դուրանտեն, Նիկոլո Ցոմելլին (XVII - XVIII դդ)։ 18-րդ դարում ռեքվիեմը կորցրել է ծիսական նշանակությունը՝ կատարվել համերգներում։ Ժանրի բարձրագույն նվաճումներից է Վոլֆգանգ Ամադեուս Մոցարտի «Ռեքվիեմը» (1791 թ.)։ XIX դ. ռեքվիեմի ժանրին դիմել են Լուիջի Քերուբինին, Ռոբերտ Շումանը, Ֆերենց Լիստը, Անտոն Բրուքները, Անտոնին Դվորժակը, Կամիլ Սեն-Սանսը, Գաբրիել Ֆորեն, առավել նշանակալի են Հեկտոր Բեռլիոզի (1837 թ.), Ջուզեպպե Վերդիի (1874 թ.) ռեքվիեմները, Յոհաննես Բրամսի «Գերմանական ռեքվիեմը» (1868 թ., գրված է գերմաներեն տեքստով, ավանդական լիթուրգիական լատինականի փոխարեն)։
20-րդ դարում այդ ժանրում ստեղծված երկերից առանձնանում է Բենջամեն Բրիտտենի «Ռազմական ռեքվիեմ»-ը, որում լիթուրգիական տեքստը զուգակցված է Ու. Օուենի բանաստեղծությունների հետ։

Հայ կոմպոզիտորներից մեկ մասանի ռեքվիեմներ են գրել Ալեքսանդր Հարությունյանը, Ալեքսանդր Աճեմյանը և այլք։
Ռեգալբուտո

Ռեգալբուտո (իտալերեն՝ Regalbuto), կոմունա Իտալիայում, գտնվում է Սիցիլիա մարզում՝ Էննա գավառում։
2004 թվականի տվյալներով բնակչությունը կազմում է 7709 մարդ, բնակչության խտությունը 46 մարդ/կմ²։ Զբաղեցնումէ 169 կմ² տարածք։ Փոստային ինդեքս՝ 94017։ Հեռախոսային կոդ՝ 0935։
Բնակավայրի հովանավոր համարվում է սուրբ Վիտը։
Քաղաքի բնիկներից է ամբողջ աշխարհում հայտնի օտորինոլարինգոլոգ Սալոատորե Չիտելլին։


== Արտաքին հղումներ ==
Բնակավայրի պաշտոնական կայք (իտալ.)
Զարեչիե (գյուղ, Պրիյատինի շրջան)

Անվան այլ կիրառումների համար տե՛ս՝ ԶարեչիեԶարեչիե (ուկրաիներեն՝ Заріччя), գյուղ Ուկրաինայի Պոլտավայի մարզի Պրիյատինի շրջանում։
2001 թվականի տվյալներով Զարեչիե գյուղում բնակվում էր 266 մարդ։ Բնակավայրը զբաղեցնում է 0,232 կմ² տարածք։ Բնակչության խտությունը կազմում էր 1146,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շոն Բերդի

Շոն Բերդի (անգլ.՝ Sean Berdy, հունիսի 3, 1993(1993-06-03), Բոկա Ռաթոն, Ֆլորիդա,)  ամերիկյան կինոյի և հեռուստատեսության խուլ դերասան, կատակերգու։ Շոն Բերդին նկարահանվել է Հրապարակ 2[en] ֆիլմում, իսկ ճանաչում է ստացել ի շնորհիվ «Նրանց շփոթել էին հայրենի տանը» հեռուստասերիալի, որտեղ մարմնավորել է Էմետին։ Այդ դերի համար 2011 թվականին Շոնին արժանացրել են «Լավագույն երիտասարդ դերասան» մրցանակին, իսկ ֆիլմը համարվել է «Տարվա հեռուստասերիալ»։


== Կենսագրություն ==
Շոն Բերդին ծնվել է 1993 թվականի հուլիսի 3-ին ԱՄՆ-ի Ֆլորիդա նահանգի Բոկա Ռատոն քաղաքում։ Նա էկրաններին է հայտնվել 2005 թվականից։ Շոն Բերդիի դեբյուտը համարվում է «Հրապարակ 2» (The Sandlot 2) ընտանեկան կատակերգությունում ստացած Սեմի դերը։ Հաջորդ տարում դերասանը նկարահանվել է «Bondage» կենսաբանական դրամայում, որտեղ նրա խաղակիցներն էին Մայքլ Անգարանոն, Իլիանա Դագլասը և Գրաֆին Դանը։ Դրանից հետո Շոնը նկարահանվում է երկու ֆիլմերում՝ The Deaf Family և The Legend of the Mountain Man , ինչպես նաև Sprint Relay ընկերության գովազդային հոլովակում։
Դերերի մեծամասնությունը Շոնը կատարել է Ամերիկյան ժեստերի լեզվով (իր հայրենի լեզուն)։ Խուլ հնդիկների համար դպրոցի երկրորդ կուրսում սովորելու տարիներին նա հաղթում է «Ամերիկայի պարոն խուլ երիտասարդ-2010» մրցույթում։ Բերդին երգում է դպրոցի «Vibrations» կոչվող խմբում։
2011 թվականը շրջադարձային էր Շոն Բերդիի համար։ Նրան հրավիրել էին նկարահանվելու «Նրանց շփոթել էին հայրենի տանը» հեռուստասերիալում։ Ծրագիրը մեծ հաջողություն է գրանցում հեռուստադիտողների կողմից, և 2012 թվականի վերջին նրանց դատին է ներկայացվում 30 սերիա։


== Ֆիլմագրություն ==
Անապատ 2 (2005)՝ Սեմի
Bondage (2006)՝ երիտասարդ Տրեյ
The Legend of the Mountain Man (2008)՝ Նիկ
The Deaf Family (2008)՝ Ուեզլի
Նրանց շփոթել են ծննդատանը (սերիալ, 2011-2017)՝ Էմեթ Բլեդսոու


== Արտաքին հղումներ ==
http://www.sean-berdy.com Շոն Բերդի. պաշտոնական կայք
Շոն Բերդի Internet Movie Database կայքում


== Ծանոթագրություններ ==
Արգենտինահայ երաժշտություն

Արգենտինայի սփյուռքահայ երաժշտություն։ Արգենտինայում հայ արվեստագետները մեծ ներդրում ունեն ազգային երաժշտության և պարարվեստի պահպանման ու զարգացման մեջ։


== «Միջազգային հանդիպումների փառատոն» ==
Ճանաչված կոմպոզիտոր Ալիսիա Թերգյանը 1968 թվականին կազմակերպել է «Միջազգային հանդիպումների փառատոնը», ավելի ուշ՝ նվագախումբ։


== Երգիչներ ==
Բուենոս Այրեսի «Կոլոն» օպերային թատրոնի ճանաչված երգիչներից են Մանուկ Հալպերյանը, Շամիրամ Թորոսյանը, Նուրիցա Գասաբյանը։


== Դաշնակահարներ ==
Հայտնի դաշանակահարներ են Անթառամ Ահարոնյանը, Իզաբել Միսակյանը։


== Ջութակահարներ ==
Ջութակահարներ Րաֆֆի Զմրուխտյանը, Ռոման Ափրիկյանը, դիրիժորներ Վահագն Մինասյանը, Ձարուհի էլմեսեգյանը, ժան Ալմուխյանը և ուրիշներ։


== Երգչախմբեր ==
Հիմնադրվել են «Կոմիտաս» (1929), «Արաքս» (1957), «Սուրբ Գրիգոր Լուսավորիչ» (1958), «Շնորհալի» (1980) և այլ երգչախմբեր։


== Պարարվեստ ==
Պարարվեստի զարգացմանը նպաստել են պարուհիներ էմե Աբրահամովան, Նանի Մորան, Լիա Սիրույանը (նաև պարուսույց) և ուրիշներ։


== Պարախմբեր ==
Հայտնի են «Գայանե» (1960), «Նաիրի» (1978), «Մասիս» (1993) պարախմբերը։
Կաբունա

Կաբունա (էստ․՝ Kabuna), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դենիել Մաքֆադեն

Դենիել Լ․ Մաքֆադեն (անգլ.՝ Daniel L. McFadden, հուլիսի 29, 1937(1937-07-29), Ռոլի, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր՝ դիսկրետ ընտրության տեսության և վերլուծության մեթոդների զարգացման համար (2000)։ Հարավային Կարոլինայի համալսարանի առողջապահության տնտեսագիտության նախագահական պրոֆեսոր է և Բերկլիի Կալիֆոռնիական համալսարանի ասպիրանտուրայի պրոֆեսոր։


== Կենսագրություն ==
Ծնվել է 1937 թվականի հուլիսի 29-ին Հյուսիսային Կարոլինայի Ռոլի քաղաքում։ Ուսանել է Մինեսոտայի համալսարանում, որն ավարտել է՝ ստանալով բակալավրի աստիճան ֆիզիկայի բնագավառում։ Դրանից հինգ տարի անց՝ 1962 թվականին այդ նույն համալսարանում հաջողությամբ պաշտպանել է իր պատրաստած ատենախոսությունը և ստացել փիլիսոփայական գիտությունների դոկտորի աստիճան՝ տնտեսագետի մասնագիտացմամբ։ Մինեսոտայի համալսարանում ուսանելու շրջանում սերտորեն համագործակցել է Լեոնիդ Գուրվիչի հետ, ով նույնպես արժանացել է Նոբելյան մրցանակի տնտեսագիտության բնագավառում (2007 թվականին)։
1964 թվականին աշխատանքի անցնելով Բերկլիի Կալիֆոռնիական համալսարանում՝ դասախոսելուն զուգընթաց զբաղվել է գիտահետազոտական աշխատանքով։ 1974 թվականին մասնագետների դատին է ներկայացրել պայմանական լոգիտի իր կատարած վերլուծությունը։
1975 թվականին պարգևատրվել է Ջոն Բեյթս Քլարկի,  1986 թվականին՝ Ֆրիշի մեդալներով։ 1977 թվականին աշխատանքի է անցել Մասաչուսեթսի տեխնոլոգիական ինստիտուտում։ 1981 թվականին ընտրվել է ազգային ակադեմիայի անդամ։
1991 թվականին վերադարձել է Բերկլի, Կալիֆոռնիական համալսարանում հիմնել էկոնոմետրիկայի լաբորատորիա, որտեղ վիճակագրական հաշվարկներ են կատարվում տնտեսագիտկան հավելվածների համար։ Մաքֆադենը «Տնտեսագետները՝ հանուն խաղաղության և անվտանգության» («Economists for Peace and Security») կազմակերպության հոգաբարձուների խորհրդի անդամ է։ 2000 թվականին նա արժանացել է Էրվին Փլեյն Նեմերսի անվան մրցանակի՝ տնտեսագիտության բնագավառում։ 2006 թվականին ընտրվել է Ամերիկյան փիլիսոփայական ընկերության անդամ։ 2005-2006 թվականներին. եղել է Ամերիկյան տնտեսագիտական ընկերակցության նախագահ։
2011 թվականի հունվարին նշանակվել է Հարավային Կարոլինայի համալսարանի (USC) առողջապահության տնտեսագիտության նախագահական պրոֆեսոր, դասավանդել այդ համալսարանի տնտեսագիտական ֆակուլտետում, միաժամանակ՝ նաև Սոլ Փրայսի անվան պետական քաղաքականության դպրոցում։
Դենիել Մաքֆադենն իր ստացած Նոբելյան մրցանակը նվիրաբերել է Արևելյան ծոցի ընկերության հիմնադրամին՝ ի աջակցություն կրթության և արվեստի։


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում (անգլ.)
Daniel McFadden's homepage
Կաղապար:Nobelprize includes the Prize Lecture 8 december 2000 Economic Choices
2000 Nemmers Prize in Economics
«Daniel L. McFadden (1937– )»։ The Concise Encyclopedia of Economics։ Library of Economics and Liberty (2nd ed.)։ Liberty Fund։ 2008 
IDEAS/RePEc
Չերնոպյատովկա

Չերնոպյատովկա (ռուս.՝ Чернопятовка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է գետի Կասմալաի աջ ափին՝ 11 կմ հեռավորության վրա։ Գետի երկարությունը 161 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  13010200512115200001656
Հիդրոլոգիական ուսումնասիրությունների կոդը -  115200165
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռիմպար

Ռիմպար  (գերմ.՝ Rimpar), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 1074 մարդ (ըստ 2010 թվականի դեկտեմբերի 31-ի)։ Տարածքը կազմում է 36,42 կմ²։ Պաշտոնական կոդ՝ 09 6 79 180։


== Ծանոթագրություններ ==


== Արտաքին հղումներ ==
Պաշտոնական էջ
Խվոշևիցա

Խվոշևիցա (ռուս.՝ Хвощевица), գետ Ռուսաստանում, հոսում է Օռլովսկի շրջան Կիրովի մարզում։ Գետաբերանը տեղակայված է Վյատկա գետի աջ ափին՝ 625 կմ հեռավորության վրա։ Գետի երկարությունը 47 կմ է, ավազանի տարածքը 320 կմ2։
Գետի ակունքը գտնվում է Շադրիչի գյուղում։ Գետը հոսում է հարավ-արևելք հոսում է Կոլուպաևո, Բոյարշինա, Կիպենևշինա գյուղերում։
Լայնությունը գետի սկսած ակունքից 25 մ է։


== Վտակներ (կմ ակունք) ==
9,3 կմ՝ գետ Լոնդյուգ (ձախ)
14 կմ՝ գետ Չաշևիցա (աջ)
գետ Լոմովիցա (ձախ)


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100034853
Հիդրոլոգիական ուսումնասիրությունների կոդը - 111103485
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիզենթալ (Վերին Ֆրանկոնիա)

Վիզենթալ (գերմ.՝ Wiesenttal), կոմունա Գերմանիայում, Բավարիա երկրամասի Ֆորխհայմ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2536 մարդ։ Զբաղեցնում է՝ 45,90 կմ² տարածք։ Պաշտոնական կոդ 09 4 74 176։


== Ծանոթագրություններ ==
Շարակնոց (5123)

Շարակնոց (5123), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5123 թվի տակ։ Ձեռագիրը գրվել է 15-16-րդ դարում (1636 թ.) Վարդան սարկավագ գրիչի կողմից Կոստանդուպոլսում։ Ստացողը եղել է Վարդան սարկավագը։ Գրված է թղթի վրա, որը ունի 15X10 չափս։ Ձեռագիրը կազմված է 390 թերթից։ Գրված է միասյուն, բոլորգրով և նոտրգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 79բ, 244ա (1636 թ.), հետագայի՝ 244բ (1689 թ.), 390ա (1782 թ.), 33բ (1904 թ.):


== Ծանոթագրություններ ==
Հունաստանի առաջին հանրապետություն

Առաջին հունական հանրապետություն (հուն․՝ Αʹ Ελληνική Δημοκρατία), հունական ժամանակավոր կառավարությունը, որը ստեղծվել է Հունաստանի անկախության պատերազմի արդյունքում և պայքարում էր Օսմանյան կայսրության դեմ՝ իր լիակատար տարածքային ամբողջականությունը ապահովելու համար։
Այս ժամանակակից կառավարությունը, որը ձևավորվել է 1822 թվականին դա եղել է Հունաստանի պատմության առաջին հանրապետությունը։
Հետագայում Հունաստանի տարածքում ձևավորվում են նաև այլ ժողովրդավարական պետական միավորումներ՝ Հունաստանի երկրորդ և երրորդ հանրապետությունները։


== Պատմություն ==
1821 թվականի վճռական ապստամբությունից հետո Հունաստանի հարավում ստեղծվեց ժամանակավոր պետական միավորում։ Հունաստանի անկախության պատերազմի մասնակիցները համալրեցին հունական կառավարության խորհուրդները և դարձան ազգային ժողովի վարչակազմի անդամներ։
1822 թվականին ընդունվում է համահունական առաջին Սահմանադրությունը, որը ազդարարում է ժամանակակից հունական պետականության սկիզբը։
Չնայած նրան, որ խորհուրդները շարունակում էին պահպանել իրենց գոյությունը, սակայն մինչև 1824 թվականը Հունաստանում պետական գլուխ կանգնած պետական մարմին չկար։
Պատճառը հիմնականում այն էր, որ Եվրոպայի մեծ տերությունները (Ֆրանսիա, Անգլիա, Ռուսաստան, Իտալիա, Ավստրիա) հրաժարվում էին ճանաչել նորանկախ պետության անկախությունը Օսմանյան կայսրությունից։ Բացի այդ, երկրում շարունակվում էին քաղաքական ճնշումները, քաղաքացիական պատերազմները և թուրք-եգիպտական զորքերի շարունակական հարձակումները։ Այս ամենը կարող էին հանգեցնել նորանկախ երկրի փլուզման։
1827 թվականին հունական մեծ հեղափոխությունը ավարտվեց հաղթանակով։ Թուրքական տիրապետության դեմ պայքարելու համար ոտքի էին կանգնել հասարակայնության տարբեր խավերի ներկայացուցիչներ։
Քաղաքական ասպարեզում փոխվեց այն որ Մեծ տերությունները փոխեց իրենց վերաբերմունքը Հունաստանի նկատմամբ։ Մեծ Բրիտանիան զորքեր տրամադրեց Հունաստանի առաջին ժամանակավոր հանրապետությանը թուրք զավթիչների դեմ պայքարի համար։
Այս պայմաններում Լոնդոնում գումարվեց վեհաժողով, որտեղ քննարկվեց Հունաստանի անկախության հարցը։ 1828 թվականին Հունաստանի ժամանակավոր կառավորությունը իր դիրքերը ամրապնդելու նպատակով քայլեր ձեռնարկեց վերականգնել պատերազմների և հեղափոխությունների արդյունքում քայքայված տնտեսությունը։
1832 թվականին Մեծ Բրիտանիայի, Ֆրանսիա և Ռուսական կայսրության միջամտությամբ Թուրքիան ճանաչեց Հունաստանի անկախությունը։ Հունաստանի առաջին հանրապետությունը, որը իր բնույթով ժամանակավոր կառավարություն էր, անկում ապրեց։
Բալկանյան թերակղզում ստեղծվեց Հունաստանի թագավորությունը։ Հունաստանի առաջին թագավոր ընտրվեց Բավարիայի թագաժառանգ դրածո թագավոր Օտտոն։


== Ծանոթագրություններ ==
Կարմրաթև մագլցող

Կարմրաթև մագլցող (լատ.՝ Tichodroma muraria), սիտեղների ընտանիքին պատկանող նստակյաց և հազվագյուտ թռչուն, որը գրանցված է Հայաստանի Կարմիր գրքում։


== Արտաքին կառուցվածք ==
Մարմնի երկարությունը 16,5 սմ է, թևերի բացվածքը՝ 27-32 սմ, կենդանի զանգվածը՝ 20 գ։ Մարմնի փետրածածկը մուգ է։ Կտուցը երկար է, ներքև կեռված, թևերը՝ լայն և խոշոր կարմիր հատվածներով, կլորավուն։ Թռչելիս արտաքին թևի փետուրներին նկատելի են սպիտակ պտեր։ Բնադրման շրջանում արուի կզակը, կոկորդն ու կուրծքը սև են, էգի կզակն ու կոկորդը՝ աղոտ սպիտակ։ Սպիտակավուն կրծքի կենտրոնում երբեմն լինում է մուգ բիծ։ Հետբնադրման շրջանում արուն ու էգը նման են բնադրման շրջանի էգին։


== Կենսակերպ ==
Բնակվում է ժայռոտ լեռներում, ձմռանը տարածվում ցածրադիր գետաձորերում։ Թռիչքը դանդաղ է՝ թևերի խորը անհավասար թափահարումներով։ Հաճախ թափահարում է կիսաբաց թևերը։


== Սննդառություն ==
Սնվում է մանր անողնաշարավորներով։ Կեր փնտրելիս ժայռն ի վեր և երկայնքով շարժվում է ցատկելով։ Գարնանային զույգերը կազմավորվում են մարտին և ապրիլի սկզբին։


== Տարածվածություն ==
Ենթատեսակը տարածված է Հարավային Եվրոպայից դեպի արևելք` մինչև Արևմտյան Իրան, իսկ Հայաստանում հանդիպում է համարյա ամբողջ տարածքում՝ բարձր լեռներում՝ բնակեցնելով ժայռային բիոտոպերը։


== Պահպանություն ==
Սակավաթիվ օլիգոտոպային տեսակ է, որը քիչ մտահոգող կարգավիճակով ընդգրկված է ԲՊՄՄ Կարմիր ցուցակում։
Ներկայիս թվաքանակի գնահատման համար տվյալներն անբավարար են։
Բացասական գործոնների ազդեցությունն ուսումնասիրված չէ։
Պահպանության միջոցառումներ չեն իրականացվում։


== Պատկերասրահ ==

		


== Ծանոթագրություններ ==
Աշեգեռան

Աշեգեռան, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Նովոպետրովսկոե (գյուղ, Կուգարչինսկի շրջան)

Անվան այլ կիրառումների համար տե՛ս՝ ՆովոպետրովսկոեՆովոպետրովսկոե (ռուս.՝ Новопетровское, բաշկիրերեն՝ Яңы Петровка), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միյնա Հյարմա

Միյնա Հյարմա (էստ․՝ Miina Härma, մինչև 1935 թվականը՝ Միյնա Հերման, փետրվարի 9, 1864(1864-02-09), Լիվոնիա - նոյեմբերի 16, 1941(1941-11-16), Տարտու), էստոնացի կոմպոզիտոր, երգեհոնահար, երգչախմբային դիրիժոր։


== Կենսագրություն ==
Միյնա Հյարման ծնվել է ուսուցչի և երաժշտի ընտանիքում։ Դպրոց է հաճախել է Տարտուում։ Սկսած 15 տարեկանից՝ դաշնամուրի և կոմպոզիցիայի դասեր է ստացել էստոնացի կոմպոզիտոր և գրականագետ Կառլ Ավգուստ Հերմանից (ազգականներ չեն)։
1883-1890 թվականներին Միյնա Հյարման երգեհոն և կոմպոզիցիա է սովորել Սանկտ Պետերբուրգի կոնսերվատորիայում (Լուի Գոմիլիուսի մոտ)։ Ուսումն ավարտելուց հետո մնացել է Սանկտ Պետերբուրգում։ Այդտեղ նա աշխատել է երաժշտության և երգեհոնության ուսուցչուհի։ Համերգներով հանդես է եկել արտասահմանում։
1894 թվականին վերադարձել է Տարտու։ Այդտեղ նա աշխատել է երգեհոնահար և հիմնադրել է խառը բարձրակարգ երգչախումբ (1920 թվականից՝ «Miina Hermanni Lauluseltsi segakoor»)։

1903-1915 թվականներին ապրել է Կրոնշտադտ քաղաքում, որտեղ հիմնականում երաժշտական մանկավարժ է աշխատել։ Առաջին համաշխարհային պատերազմի ժամանակ նա հետ է վերադարձել Տարտու։ 1917 թվականին նա երաժշտության ուսուցչուհի է աշխատել կանանց գիմնազիայում, որտեղ աշխատել է մինչև 1929 թվականը։ Միաժամանակ եղել է ամենամսյա «Eesti Muusika Kuukirja» հանդեսի գլխավոր խմբագիրը և «Տարտուի երաժշտական արվեստի միավորման» նախագահը (էստ․՝ Tartu Helikunsti Selts)։ 1919 թվականին այլ երաժիշտների հետ Տարտուում հիմնել է Երաժշտական բարձրագույն դպրոց։ 1939 թվականին ընտրվել է Տարտուի համալսարանի պատվավոր դոկտոր և դարձել Տալլինի կոնսերվատորիայի պատվավոր պրոֆեսոր։
Միյնա Հյարման ապրել է Տարտուում մինչև իր կյանքի վերջը։ Թաղվել է Ռաադի գերեզմանատանը։ 1965 թվականին էստոնացի քանդակագործ Ալեքսանդր Էլլերը նրա գերեզմանին գրանիտե մահարձան է տեղադրել։
Տարտուի կանանց գիմնազիան, որտեղ 1917 թվականին դասավանդել էր Միյնա Հյարման, 1964 թվականից կրում է նրա անունը։ 1984 թվականին գիմնազիայի առաջ տեղադրվել է նրա հուշարձանը։ 


== Երաժշտական ստեղծագործություն ==
Միյնա Հյարման հայտնի է ոչ միայն որպես երգեհոնահար և Էստոնիայի երաժշտական կյանքի ակտիվ մասնակից, այլև Էստոնական երգի փառատոների ժամանակ երգչախմբի խմբավար և որպես կոմպոզիտոր։ Նա գրել է շուրջ 200 երգչախմբային ստեղծագործություններ, որոնք աչքի են ընկնում քնարական երանգով։ Բացի դա նա գրել է երգչախմբի համար երգերի երեք գիրք, տասը կավատինա, «Կալև և Լինդա» կանտատը (1895), հայտնի ազգային երգերի որոշ մշակումներ և «Murueide tütar» զինգշպիլը (1902)։


== Ծանոթագրություններ ==


== Արտաքին հղումներ ==
Միյնա Հյարմայի կենսագրությունը (էստոներեն)